《放生池》
元代·郭翼

放生池馆信奇哉，面面芙蓉夹坐开。户外香烟浮翡翠，殿头云坐接蓬莱。

曾闻子晋吹笙过，或遇安期送枣来。羽客步虚明月夜，佩环锵玉下层台。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。